07/08/2020 | Administración LocalMunicipal
Ordes
Aprobación Plan Económico Financeiro 2020-2021

ANUNCIO Aprobación Plan Económico Financeiro 2020-2021 O Pleno do Concello de Ordes en sesión ordinaria, de data 30 de xullo de 2020, aprobou o Plan Económico-Financeiro (2020-2021), como resultado do incumprimento da regra de gasto derivada da liquidación do exercicio 2019. En cumprimento do previsto no artigo 23.4 da Lei Orgánica 2/2012, do 27 de abril, e o artigo 26 do Real Decreto 1463/2007, do 2 de novembro, con finalidade exclusivamente informativa procédese a súa inserción no BOP. Tamén a efectos exclusivamente informativos, unha copia do Plan Económico-Financeiro atópase a disposición do público no Concello de Ordes e na súa sede electrónica. O contido do citado Plan é o seguinte: PLAN ECONÓMICO FINANCEIRO 2020-2021 1. INTRODUCCIÓN O artigo 12 da Lei Orgánica de Estabilidade Orzamentaria e Sustentabilidade Financeira (LOEPSF) establece que A variación do gasto computable da Administración Central, das Comunidades Autónomas e das Corporacións Locais, non poderá superar a taxa de referencia de crecemento do Produto Interior Bruto de medio prazo da economía española fixándose o concepto de gasto computable no apartado 2 do dito artigo do seguinte xeito: Entenderase por gasto computable para os efectos previstos no apartado anterior, os empregos non financeiros definidos en termos do Sistema Europeo de Contas Nacionais e Rexionais, excluídos os intereses da débeda, o gasto non discrecional en prestacións por desemprego, a parte do gasto financiado con fondos finalistas procedentes da Unión Europea ou doutras Administracións Públicas e as transferencias ás Comunidades Autónomas e ás Corporacións Locais vinculadas aos sistemas de financiamento”. Mediante Decreto da Alcaldía n.º 2020/G003/000250 de 29 de abril de 2020 apróbase a liquidación do Orzamento xeral do Concello de Ordes para o exercicio 2019, onde se conclúe o incumprimento da regra de gasto. Segundo dispón o artigo 21 da LOEPSF En caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un plan económico-financeiro que permita no ano en curso e o seguinte o cumprimento dos obxectivos ou da regra de gasto, co contido e alcance previstos neste artigo.2. CONTIDO E TRAMITACIÓN 2.1. Contido. De acordo con artigo 21.2 da LOEPSF, o Plan Económico-Financeiro conterá como mínimo a seguinte información: a) As causas do incumprimento do obxectivo establecido ou, no seu caso, do incumprimento da regra de gasto. b) As previsións tendenciais de ingresos e gastos, baixo o suposto de que non se producen cambios nas políticas fiscais e de gastos. c) A descrición, cuantificación e o calendario de aplicación das medidas incluídas no plan, sinalando as partidas orzamentarias ou rexistros extraorzamentarios nos que se contabilizarán. d) As previsións das variables económicas e orzamentarias das que parte o plan, así como os supostos sobre os que se basean estas previsións, en consonancia co contemplado no informe ao que se fai referencia no apartado 5 do artigo 15. e) Unha análise de sensibilidade considerando escenarios económicos alternativos.2.2. Tramitación. Segundo o artigo 23 da LOEPSF, o plan económico financeiro será presentado no prazo máximo dun mes dende que se constate o incumprimento, ante o Pleno da Corporación, que deberá aprobalo no prazo máximo de dous meses dende a presentación e a súa posta en marcha non poderá exceder de tres meses dende a constatación do incumprimento. Os plans económico-financeiros remitiranse para o seu coñecemento á Comisión Nacional de Administración Local. Darase a estes plans a mesma publicidade que a establecida polas leis para os Orzamentos da entidade.3. SITUACION ACTUAL. A liquidación do orzamento do exercicio 2019 presenta as seguintes magnitudes: Ordes, 4 de agosto de 2020. O alcalde-presidente José Luis Martínez Sanjurjo